Likumprojekts

### Grozījumi Mikrouzņēmumu nodokļa likumā

Izdarīt Mikrouzņēmumu nodokļa likumā (Latvijas Vēstnesis, 2010, 131.nr.; 2011, 204.nr.) šādus grozījumus:

 1. Papildināt 1.panta 1.punktu ar „e” apakšpunktu šādā redakcijā:

 „e) šajā punktā minētā fiziskā vai juridiskā persona nav personālsabiedrības biedrs.”.

 2. Papildināt 2.pantu ar septīto un astoto daļu šādā redakcijā:

 „(7) Mikrouzņēmums, kas ir izvēlējies maksāt mikrouzņēmumu nodokli, vienlaikus par ienākumiem no saimnieciskās darbības nevar maksāt iedzīvotāju ienākuma nodokli vai patentmaksu.

 (8) Šā panta septītās daļas nosacījums neattiecas uz mikrouzņēmumu nodokļa maksātāju, kas saimnieciskās darbības ienākumu nosaka saskaņā ar likuma „Par iedzīvotāju ienākuma nodokli” 11.panta divpadsmito daļu.”.

3. 2.1pantā:

papildināt pantu ar ceturto daļu šādā redakcijā:

„(4) Ja mikrouzņēmums darbiniekam ir izsniedzis aizdevumu, kas saskaņā ar likumu „Par iedzīvotāju ienākuma nodokli” ir ienākumam pielīdzināms aizdevums, tas neietilpst mikrouzņēmuma darbinieka ienākumā un ir apliekams ar iedzīvotāju ienākuma nodokli saskaņā ar likumu „Par iedzīvotāju ienākuma nodokli”. Ja kopējais aizdevēja izsniegtais aizdevumu apmērs vienai fiziskai personai pārsniedz 15 000 *euro*, aizdevējs likumā „Par iedzīvotāju ienākuma nodokli” noteiktajā kārtībā sniedz Valsts ieņēmumu dienestam informāciju par noslēgtajiem aizdevuma līgumiem par šo fizisko personu un kopējo aizdevumu summu.”;

papildināt pantu ar piekto daļu šādā redakcijā:

 „(5) Uz šā panta pirmajā daļā minēto mikrouzņēmuma darbinieka vai mikrouzņēmuma īpašnieka ienākumu no mikrouzņēmuma attiecina arī izsniegto skaidrās vai bezskaidrās naudas avansu mikrouzņēmuma darbiniekam vai mikrouzņēmuma īpašniekam no mikrouzņēmuma, ja par to vai tā daļu nav veikts norēķins 90 dienu laikā pēc komandējuma vai darba brauciena beigām, bet pārējos gadījumos - 90 dienu laikā no skaidrās vai bezskaidrās naudas avansa izsniegšanas dienas. Šīs daļas izpratnē 90 dienu periodu skaita ar nākamo dienu pēc komandējuma vai darba brauciena beigām vai pēc skaidrās vai bezskaidrās naudas avansa izsniegšanas dienas. Minētos noteikumus nepiemēro, ja kopējā izsniegto skaidrās vai bezskaidrās naudas avansu atlikusī summa, kura ir avansa saņēmēja rīcībā, nepārsniedz valstī noteiktās minimālās mēneša darba algas apmēru.”.

4. Svītrot 3.panta pirmajā un otrajā daļā vārdus „kā arī pienākums iesniegt mikrouzņēmumam algas nodokļa grāmatiņu”.

5. Papildināt 4.pantu ar 8.3daļu šādā redakcijā:

„(83) Ja mikrouzņēmumu nodokļa maksātājs ir piemērojis šā likuma 6.panta 2.1 vai 3.1daļu, mikrouzņēmums var atkārtoti izvēlēties maksāt mikrouzņēmumu nodokli ne agrāk kā pēc pieciem gadiem.”.

6. 6.pantā:

papildināt pantu ar 2.1daļu šādā redakcijā:

„(21) Šā panta otro daļu var nepiemērot, ja mikrouzņēmuma darbinieku skaits taksācijas gadā ir lielāks par pieciem un mikrouzņēmuma darbinieku skaits taksācijas gadā salīdzinājumā ar pirmstaksācijas gadu un pirmstaksācijas gadā salīdzinājumā ar gadu, kas ir pirms pirmstaksācijas gada, ir pieaudzis par vienu vai diviem darbiniekiem. Ja mikrouzņēmuma darbinieku skaits gadā ir mainīgs, mikrouzņēmumu nodokļa maksātāja darbinieku skaitu attiecīgajā gadā nosaka, ņemot vērā tos darbiniekus, kuri nostrādājuši ne mazāk par pusi no kalendāra gada.”;

papildināt pantu ar 3.1daļu šādā redakcijā:

„(31) Šā panta trešo daļu var nepiemērot, ja mikrouzņēmumu nodokļa maksātāja taksācijas gada apgrozījums ir pieaudzis salīdzinājumā ar pirmstaksācijas gada apgrozījumu vai tā gada apgrozījumu, kas ir pirms pirmstaksācijas gada, taču taksācijas gada apgrozījuma pieaugums pret pirmstaksācijas gada apgrozījumu vai tā gada apgrozījumu, kas ir pirms pirmstaksācijas gada, nepārsniedz 30 procentus.”;

papildināt pantu ar 3.2daļu šādā redakcijā:

„(32) Ja mikrouzņēmumu nodokļa maksātājs par taksācijas gada pārskata ceturksni ir izvēlējies piemērot šā panta 2.1 vai 3.1 daļu, jo prognozē, ka taksācijas periodā netiks pārsniegts tajā noteiktais ierobežojums, tas nepiemēro šā panta otrajā un trešajā daļā noteikto likmi. Ja pēc tam kādā no nākamajiem taksācijas gada pārskata ceturkšņiem šā panta 2.1 vai 3.1 daļā noteiktie ierobežojumi tiek pārsniegti, mikrouzņēmumu nodokļa maksātājs attiecīgi par nākamā taksācijas perioda ceturksni piemēro šā panta otrajā vai trešajā daļā noteikto likmi, kā arī precizē iepriekšējo taksācijas gada pārskata ceturkšņu deklarācijas, piemērojot šā panta otrajā un trešajā daļā noteikto likmi.”;

papildināt pantu ar piekto un sesto daļu šādā redakcijā:

„(5) Mikrouzņēmumu nodokļa maksātājs ne vēlāk kā 15 dienu laikā no šajā likumā noteiktās deklarācijas par taksācijas gada ceturto ceturksni iesniegšanas dienas iemaksā budžetā mikrouzņēmumu nodokli 50 *euro* apmērā, ja taksācijas periodā (kalendāra gadā) mikrouzņēmumam nav bijis apgrozījums vai aprēķinātā mikrouzņēmumu nodokļa summa nepārsniedz 50 *euro*.

(6) Mikrouzņēmumu nodokļa maksātājs šā panta piekto daļu nepiemēro taksācijas gadā, kurā veikta saimnieciskās darbības (komercdarbības) reģistrācija, un par gadu, kurā izbeigta saimnieciskā darbība vai pabeigts likvidācijas process.”.

7. Aizstāt vārdus „Pārejas noteikums” ar vārdiem „Pārejas noteikumi”, uzskatīt līdzšinējo pārejas noteikumu tekstu par pārejas noteikumu 1.punktu un papildināt pārejas noteikumus ar 2., 3., 4. un 5.punktu šādā redakcijā:

„2. Šā likuma 1.panta 1.punkta „e” apakšpunkts stājas spēkā 2014.gada 1.jūlijā. Uz mikrouzņēmumu attiecināmo personālsabiedrības peļņas daļu apliek ar mikrouzņēmumu nodokli, piemērojot šā likuma 6.panta trešajā daļā noteikto mikrouzņēmumu nodokļa likmi.

3. Šā likuma 2.panta septītā un astotā daļa stājas spēkā 2015.gada 1.janvārī.

4. Attiecībā uz mikrouzņēmuma darbiniekam līdz 2013.gada 31.decembrim izsniegtajiem aizdevumiem piemērojamas likuma „Par iedzīvotāju ienākuma nodokli” pārejas noteikumu normas.

5. Šā likuma 2.1panta piektā daļa stājas spēkā 2014.gada 1.jūlijā”.

 Likums stājas spēkā 2014.gada 1.janvārī.

Finanšu ministrs A.Vilks

29.08.2013 16:23

802

Finanšu ministrijas Tiešo nodokļu departamenta

Īpašuma un iedzīvotāju ienākuma nodokļu nodaļas

vecākā referente

Zoldnere 67095492, fakss 67095421

Vanda.Zoldnere@fm.gov.lv